 Špeciálna základná škola, Hviezdoslavova 164, Hrabušice
Zápisnica z hodnotiacej porady za 2. polrok
v školskom roku  2025/2026
Pedagogická rada uskutočnená dňa 23. 06. 2026.
Prítomní : podľa prezenčnej listiny.

Program:
1. Otvorenie.
2.  Kontrola uznesení a úloh z pracovnej porady zo 16. 04. 2026.
3. Prerokovanie metodického pokynu na hodnotenie a klasifikáciu žiakov.

4.  Hodnotenie výchovno- vzdelávacích výsledkov žiakov za 2. polrok 
2025/2026. 
5. Prerokovanie ŠkVP na šk. rok 2026/2027

6. Prijatie uznesení a návrhy na uznesenia.
7.   Záver.
K bodu číslo 1: Otvorenie


Zasadnutie pedagogickej rady otvorila a  viedla riaditeľka školy, privítala všetkých členov a predložila program zasadnutia. 

K bodu číslo 2: Kontrola uznesení a úloh z pracovnej porady zo 16. 04. 2026

Uznesenia a  úlohy z pracovnej porady konanej 16. 04. 2026 boli zodpovednými pedagogickými zamestnancami splnené do stanoveného termínu, dlhodobé sa plnili priebežne počas šk. r. 2025/2026.
K bodu číslo 3: Prerokovanie metodického pokynu na hodnotenie a klasifikáciu žiakov

Pedagogická rada prerokovala Metodický pokyn č. 19/2015 na hodnotenie a klasifikáciu prospechu a správania žiakov s mentálnym postihnutím – primárne vzdelávanie a interný metodický pokyn. Všetci vyučujúci sú povinní pri hodnotení  prospechu a správania žiakov  riadiť sa týmito metodickými pokynmi
K bodu číslo 4: Hodnotenie výchovno- vzdelávacích výsledkov žiakov za 2. polrok 2025/2026.


Riaditeľka školy postupne dala slovo triednym učiteľom, aby prítomných kolegov informovali o výchovno- vzdelávacích výsledkoch v svojich triedach, vymeškaných hodinách, taktiež výchovných problémoch a navrhnutých opatreniach.

 -viď. dokumentácia k 2. polroku.

Vo všetkých ročníkoch sa učivo preberalo podľa učebných osnov.

Celkový počet žiakov v šk. roku 2025 /2026:
43 
Celkový počet vymeškaných hodín za 2. polrok:
 3457 hod. priemer na 1 žiaka 80,395 hod.

Z toho  ospravedlnených hodín:                                 3264 hod. priemer na 1 žiaka 75,906 hod.

Z toho neospravedlnených hodín :                              193  hod.  priemer na 1 žiaka  4,488 hod.   

Prospech:

V II. polroku prospelo všetkých 43 žiakov.

Prospeli s vyznamenaním - 15  žiakov.
· Prospeli veľmi dobre – 16 žiakov.
· Prospeli – 12 žiakov.

· Znížená známka zo správania : 2 žiaci na stupeň druhý ( uspokojivé).
· Bolo udelených 6 pochvál za výborný prospech a dochádzku triednym učiteľom, jedna pochvala riaditeľom školy, za reprezentáciu školy za 1. miesto na krajskom a účasť na celoslovenskom kole Gaňova Tarnava.

· Nevyskytli sa žiadne úrazy.

· Hygienické návyky sú primerane osvojené
· Nevyskytli sa žiadne sťažnosti na zamestnancov školy.

· Nevyskytli sa žiadne prípady šikanovania medzi žiakmi školy

Dokumentácia k 2. polroku
K ukončeniu 2. polroku je potrebné vypísať potrebnú dokumentáciu, vypísať vysvedčenia, uzavrieť celú triednu dokumentáciu- osobné spisy žiakov a agendu.
K bodu číslo 5: Prerokovanie ŠkVP na šk. rok 2026/2027

Pedagogická rada prerokovala ŠkVP na šk. rok 2026/2027. Posledné zmeny v ŠkVp sme uskutočnili v šk. roku 2024/2025. Vo všetkých ročníkoch sme navýšili :

· predmet Telesná a športová výchova o 1 hodinu naviac /3 hodiny týždenne/ ,

·  znížili 1 hodinu SJL,
· v ôsmom ročníku znížili o 1 hodinu pracovné vyučovanie. 

V školskom roku 2026 /2027 budú žiaci vo všetkých ročníkoch vzdelávaní podľa Školského vzdelávacieho programu   vyplývajúceho z Inovovaného štátneho vzdelávacieho programu pre žiakov s mentálnym postihnutím pre primárne vzdelávanie ISCED 1 schválený Ministerstvom školstva, vedy, výskumu a športu SR dňa 05. 05. 2016 pod číslom 2016-14674/20270:9-10F0 s platnosťou od 01. 09. 2016 : 

- vo variante A pre žiakov s ľahkým stupňom mentálneho postihnutia, 

- vo variante B pre žiakov so stredným stupňom mentálneho postihnutia

- vo variante C s ťažkým alebo hlbokým stupňom mentálneho postihnutia 

Hlavnými cieľmi primárneho vzdelávania sú rozvinuté kľúčové kompetencie, ako kombinácie vedomosti, skúsenosti a postojov žiakov s mentálnym postihnutím na úrovni, ktorá je pre nich osobne dosiahnuteľná.

Obsah primárneho vzdelávania pre žiakov vo variante A, B a C je rozdelený do vzdelávacích oblastí, ktoré vychádzajú z obsahu vzdelávania a z kľúčových kompetencií. Pre žiakov s mentálnym postihnutím nie sú určené vzdelávacie štandardy.

Rámcový učebný plán vymedzuje voliteľné(disponibilné) hodiny, ktoré naša škola konkretizuje vo svojom školskom vzdelávacom programe a to navýšením hodinovej dotácie existujúcim vyučovacím predmetom určeným štátnym vzdelávacím programom. 
Postupujeme podľa Školského vzdelávacieho programu pre žiakov s mentálnym postihnutím pre primárne vzdelávanie bez zmien, s odporúčanými podpornými opatreniami.
Školský vzdelávací program sa nachádza na webovej stránke školy a je k nahliadnutiu u riaditeľky školy.

K bodu číslo 6: Prijatie uznesení a návrhy na uznesenia 

A. Pedagogická rada PREROKOVALA  a BERIE na vedomie:

a) Metodický pokyn 19/ 2015 na hodnotenie a klasifikáciu prospechu a správania žiakov s mentálnym postihnutím – primárne vzdelávanie a interný metodický pokyn
b) Výsledky výchovno-vzdelávacích výsledkov žiakov za 2. polrok 2025/2026.
c) Návrhy na zníženie známok zo správania.
d) Návrhy na udelenie pochvál.
e) Návrh  Školského vzdelávacieho program na školský rok 2026/2027.
B. Pedagogická rada ODPORÚČA riaditeľovi školy:

a) Udelenie znížených známok zo správania a pochvál žiakov takto-uvedené v dokumentácii za 2. polrok.

b) Vzdelávať žiakov podľa vzdelávacieho programu pre žiakov s mentálnym postihnutím pre primárne vzdelávanie bez zmien, s odporúčanými podpornými opatreniami na školský rok 2026/2027.

  C. Pedagogická rada UKLADÁ :
Uznesenie č. 13:  

Vypracovať písomnú správu o postupe a výsledkoch vých. -vzdelávacej činnosti žiačky v 2. polroku šk. roku 2025/2026 podľa § 24, odst.8 zákona 245/ 2008 Z. z. ( individuálne vzdelávanie žiaka so zdravotným znevýhodnením )

 Zodpovední: Vyučujúci žiačky C variantu                                      Termín: 26. 06. 2026                      

Uznesenie  č. 14:  
Triednu agendu uzavrieť a odovzdať na kontrolu riaditeľke školy  dňa 25. 06. 2026 a 

26. 06. 2026,  spolu s vysvedčením na podpis. 

Zodpovední: Všetci vyučujúci                                                           Termín:  26. 06. 2026

Uznesenie č. 15:  
Osobné spisy  s aktualizovanými údajmi za aktuálny šk. rok odovzdať na kontrolu vých. porad. v termíne do 29.06.2025.
 Zodpovední: Všetci vyučujúci                                                           Termín: 29. 06. 2026

Uznesenie č. 16:

Vypožičané učebné pomôcky, nástenné mapy vrátiť Ing. M. Jendrálovej. 

Zodpovední: Všetci vyučujúci                                                            Termín: 29. 06. 2025

Uznesenie č. 17:

Na triednickej hodine uskutočniť poučenie o bezpečnosti a ochrane zdravia žiakov počas letných prázdnin.

Zodpovední: Všetci vyučujúci                                                            Termín: 29. 06. 2026

Uznesenie č. 18:

Vysvedčenie slávnostne odovzdať žiakom dňa 30. 06. 2026.
Zodpovední: Všetci vyučujúci                                                            Termín: 30. 06. 2026

Hlasovanie za návrh: 

Za: 8




Proti: 0

Zdržal sa: 0

K bodu číslo 7: Záver
V závere riaditeľka ukončila zasadnutie a  poďakovala členom pedagogickej rady za spoluprácu.

                                                                  Zapísala: Mgr. M. Kohutová    

                                                                  Overovateľ: Mgr. Milan Jendrál                                                                     
                                                                                                                                                                                                                                                                                                                                                                                                                                                         Riaditeľka školy: Mgr. A. Mišendová

V Hrabušiciach, dňa 23. 06. 2026                                                                                                         

V Hrabušiciach, dňa 23. 06. 2026 

